Petar Rnkovic

Petar Rnkovic (født 28. november 1978 i Drammen) er en norsk fotballspiller som fra 31. desember 2018 er klubbløs.Første nysignering i boks!

Rnkovic har spilt for en rekke klubber, både i Norge og i andre land, og han har spilt stort sett overalt på banen. Frem til senior var han målvakt, og deretter har han spilt back, ving, midtbane, spiss og nå midtstopper.

Rnkovic debuterte på seniornivå for Åssiden IF i 2. divisjon, før ferden gikk til Birkebeineren. Han ble deretter utleid i noen måneder til islandske KS hvor han scoret åtte mål på 13 kamper. Han fikk kontrakt med Hønefoss BK på tampen av 2002-sesongen, og ble der frem til 2004-sesongen, og spilte totalt 50 (45 serie + fem cup) kamper for førstedivisjonslaget.

I 2005 trappet han ned til spill med Mjøndalen IF i 3. divisjon av familiære årsaker. Der scoret han 52 (46 serie + seks cup) mål på 25 (22 serie + tre cup) kamper. Han var ønsket av en rekke klubber, men valget falt til slutt på Strømsgodset. 

Rnkovic fikk store overskrifter da han knakk kjeven til Thomas Finstad på trening, og fremstod etterpå som en angrende synder. Han spilte totalt 14 kamper og scoret fem mål for Strømsgodset i 2006 da de vant Adeccoligaen. I 2007 signerte han for Randaberg IL. Han gikk til Mjøndalen foran 2009-sesongen og signerte for Ruzomberok i den slovakiske toppdivisjonen rett før overgangsvinduet stengte den 31. august 2009. Overgangen ble imidlertid ikke noe av på grunn av papirsommel i det slovakiske forbundet. I stedet signerte han for engelske Grays Athletic FC i Blue Square Premier (nivå fem) den 21. september 2009. Han scoret i debuten borte mot Stevenage Borough den 22. september 2009, i oppgjøret som endte 1-1.

I 2010 kom han imidlertid tilbake i den norske eliteserien og Strømsgodset, som han signerte en ettårskontrakt med like før overgangsvinduet stengte den 31. mars 2010. Han ble denne sesongen norgesmester for Strømsgodset og kom inn som innbytter i cupfinalen. Sesongen 2011 spilte han for Mjøndalen. I april 2012 signerte han kontrakt med islandske Breiðablik, men han ble der kun en sesong før han meldte overgang til Arendal.

 Referanser 

 Eksterne lenker 


Kategori:Norske fotballspillere
Kategori:Fotballspillere for Hønefoss BK
Kategori:Fotballspillere for Mjøndalen IF
Kategori:Fotballspillere for Strømsgodset TF
Kategori:Fotballspillere for Randaberg IL
Kategori:Fotballspillere for Grays Athletic FC
Kategori:Fotballspillere for Breiðablik UBK
Kategori:Fotballspillere for Arendal Fotball
Kategori:Fotballtrenere for Arendal
Kategori:Norske fotballspillere på Island
Kategori:Norske fotballspillere i England
Kategori:Norgesmestere i fotball
Kategori:Personer fra Drammen kommune